钦定古今图书集成/方舆汇编/职方典/第1544卷 > 《初至永宁》许邦才
## 钦定古今图书集成/方舆汇编/职方典/第1544卷 > 《初至永宁》许邦才

“风尘谁自料，花鸟故相猜。”问是“山东客，何由万里来。”

《府志》：“元成宗大德六年三月，乌撒、乌蒙、东川、芒部及
武定、威楚、普安诸蛮，因蛇节之乱，乘衅起兵，攻掠州
县，命也速䚟儿分道率师讨平之。
八年夏六月，乌撒、乌蒙、芒部、东川等路饥疫，并赈恤
之。”

武宗至大元年夏六月，乌撒、乌蒙地大震，三日之内，
大震者六。

泰定帝泰定四年夏四月，乌撒饥，赈粮钞有差。
文宗至顺元年夏四月壬寅，乌蒙土官禄余杀乌撒
宣慰司官吏，降于伯忽。禄余又拒乌撒、顺元界，立关
固守。秋七月丁丑，秃坚、伯忽等连乌撒、禄余，约乌蒙、
东川、芒部诸蛮反，谋攻顺元。十一月，四川省臣塔出、
脱帖木儿等兵至乌撒周渥驿，进击禄余、阿奴、阿荅
等，屡败之。是月，又败禄余等于“七星关。”

二年春正月戊寅，彻里铁木儿孛罗败鸟撒蛮，射中
禄余，降其民。六月，乌撒、罗罗蛮复叛，杀戍军黄海朔
等。官兵击乌撒贼，五战破之，禄余遁。九月丙子，禄余兵杀乌撒宣慰使月鲁、东川路府判教化的。庚寅，禄
余寇顺元路。乌撒贼入顺元境，王师败绩，那海死之，
左丞帖木儿不花遁。

明太祖洪武十四年冬十二月戊寅，傅友德克乌撒
诸蛮。

十五年夏四月，乌撒诸蛮叛，傅友德移兵讨平之。
世宗嘉靖八年，永宁大疫。

神宗万历三十四年“夏五月，永宁赤水大水，漂三百
馀家